הכמות הגדולה של שעוני היד החדשים שהגיעו לחנויות בחודשים האחרונים מעוררת תמיהה: הרי אין כמעט מי שזקוק להם בימינו כדי לדעת מה השעה. אז מה הסיבה להשקעה הגדולה בעיצוב, בטכנולוגיה, בחידושים הדיגיטליים, בפרסומות ובדוגמנים?
תשובה אפשרית היא: שכשמדובר בגברים אוהבי גאדג'טים וסמלי מעמד, שעוני זהב במחיר אסטרונומי עתירי מנגנונים ובעלי מוניטין בינלאומי (ברייטלינג למשל, או הובלו), מעידים על עושרם וחשיבותם, וזה משמעותי לעסקים ולהתכנסויות חברתיות ופוליטיות. וכשמדובר בנשים, שהשעונים הם סוג של תכשיט הנלווה לעגילים ולטבעות, זו הצהרה של מודעות אופנתית והתמצאות בטרנדים.
וישנו הציבור החרדי, שכן נזקק לשעוני היד כדי לדעת את זמני התפילה, יציאת השבת וכו'. בכמה מקהילות הציבור החרדי אפילו ממשיכים לקנות שעון כמתנה לחתן ולכלה. פלח אוכלוסייה נוסף שלגביו שעוני היד עדיין רלוונטיים הם ספורטאים ואנשי צבא (צוללנים ולוחמים בפעילות מבצעית), וצעירים שמחזקים את הופעת הגבר-גבר שלהם עם שעון כבד, גדול, עמיד באטמוספרות גבוהות, ולרוב גם בצבעי חאקי והסוואה. בשורה תחתונה: שעון היד עדיין רלוונטי וההיצע העכשווי שלו מגוון, מעניין ופוטוגני.
יוזמה מעניינת לקדם את מעמדו של שעון היד גם בימינו, נקטה יצרנית השעונים השוויצרית סווטש בתיכון של כפר הנוער עיינות. התלמידים שם הסכימו להיפרד מהטלפונים החכמים שלהם לשבוע, שבו הם קיבלו במתנה שעון סווטש אנלוגי (זה עם המחוגים) במקום הדיגיטלי הנפוץ. המטרה הייתה לבדוק האם כך הם יותר קשובים ומרוכזים בשיעורים. מטרה נוספת של הניסוי הראשוני מסוגו בארץ, הייתה לבדוק האם התלמידים בימינו יודעים לקרוא שעון מחוגים. התגלה שרבים מהם אינם יודעים - ומתביישים להודות בכך.
לא במפתיע התגלה בשבוע ללא הטלפון החכם השתפרה הקשבתם במהלך השיעורים ופתאום גם זמני ההפסקה, הם דיווחו, נראו להם ארוכים מהרגיל, משום שבלי הטלפונים הם היו צריכים ליצור שיחות עם התלמידים האחרים ולא להיות שקועים במסך... חלקם הוסיפו שהם החלו לקרוא ספרים בשבוע הזה, ואחרים הודו שהיה להם קשה רגשית בגלל הניתוק הזמני מהרשתות החברתיות.
מותג השעונים G-SHOCK של החברה הזו השיק סדרה קשוחה למראה של שעוני יד גדולים בצבעי הסוואה צבאיים המתאימה במיוחד לחיילים, ולחובבי ספורט אקסטרים. בין היתר הם עמידים לנפילות וזעזועים ולעומק של עד 200 מטרים בצלילה בים, ומציגים את השעה ב-48 ערים גדולות ברחבי העולם. מחירים 637-920 שקלים בחנויות מתנות ומטיילים וגם ברשתות השעונים. ועוד שעון יד לספורטאים, שניתן לרכוש בפארם המקוון E-PHARMA, ונקרא Polar Vantage. בין הפונקציות שלו יש טכנולוגיה למדידה מדויקת של הדופק בריצה וספירת בריכות בשחייה. מחירו 1490 שקלים.
גישה רכה ורומנטית לשעון היד מציד מותג התכשיטים סברובסקי עם צג משובץ בלמעלה מ-2000 גבישי סברובסקי אדומים. ניתן להשיגו ברשת חנויות פלאנט ב-1450 שקלים.
ואיך מציין מותג השעונים השוויצרי אוריס 80 שנה לאחד מדגמיו המיוחדים הנקרא קראון פוינטר דייט? - באמצעות מהדורה מוגבלת של שעון יד עשוי מברונזה ולוח ירוק. זוהי רפליקה של השעון שהחברה המציאה בשנת 1938 למען הטייסים של אותה תקופה. המחיר של השעון הנוסטלגי הזה הוא 9800 שקלים וניתן להשיגו בהזמנה אישית בלבד.